বিশ্ব গণতান্ত্রিক যুব ফেডারেশন
বিশ্ব গণতান্ত্রিক যুব ফেডারেশন (ইংরেজি: World Federation of Democratic Youth) (WFDY) হচ্ছে একটি আন্তর্জাতিক যুব সংগঠন, যেটি জাতিসংঘ কর্তৃক স্বীকৃত বেসরকারি যুব সংগঠন। বিগযুফে নিজেকে বর্ণনা করে একটি "সাম্রাজ্যবাদ-বিরোধী, বামপন্থি" সংগঠন হিসেবে। এটি দ্বিতীয় বিশ্বযুদ্ধ শেষ হবার প্রেক্ষাপটে মিত্রশক্তির যুবাদেরকে ঐক্যের উদ্দেশ্যে বৃহৎ যুব আন্দোলনের মতো করে ১৯৪৫ সালে লন্ডনে গঠিত হয়। এটির পেছনে ক্রিয়াশীল ছিল পুঁজিবাদী, সমাজতন্ত্রী অথবা তথাকথিত পূর্ব ব্লকের দেশগুলোর যুবাদের বন্ধুত্বের প্রকাশ হিসেবে কাজ করার একটি ফ্যাসিবাদবিরোধী প্লাটফর্ম যেটি ছিল বৃহৎ অর্থে শান্তিমুখী, আণবিক যুদ্ধ বিরোধী। বিগযুফে'র সদরদপ্তর হাঙ্গেরির বুদাপেস্টে অবস্থিত। বিগযুফে'র প্রধান ঘটনা হচ্ছে বিশ্ব যুবক ছাত্রদের উৎসব। শেষ উৎসবটি স্বার্থকতার সাথে উদযাপিত হয়েছিল ২০১৩ সালের ডিসেম্বরে ইকুয়েডরের কিটোতে। ইউনেস্কো অনুমোদিত প্রথমদিকের অনেকগুলো সংগঠনের একটি সাধারণ পরামর্শমূলক পদমর্যাদার সংগঠন ছিল এটি।